ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
17 มิ.ย. 2558

สรุปภาวะตลาดภาคเช้า : SET แกว่งแคบ – SET แกว่งแคบๆ ในช่วง 1505-1508 จุด ยังไม่มีปัจจัยใหม่ๆ กำหนดทิศทางตลาด โดยสถานการณ์กรีซ ยังไม่ได้ข้อสรุปเช่นเดิม ลุ้นไปเรื่อยๆ จนกว่าจะถึงจุดไคล์แมกซ์อีกครั้ง สิ้นมิ.ย.นี้ และอีกประเด็นรอผลประชุมเฟด ซึ่งจะทราบทิศทางดอกเบี้ยของสหรัฐอีกครั้งในคืนนี้ ทำให้ตลาดไม่ได้ไปไหนนัก ปิดภาคเช้าที่ระดับ 1507.01 จุด (+0.25%) ด้วยมูลค่าซื้อขายเพียง 1.6 หมื่นลบ. กลุ่มหลักพลังงานและ ICT หนุนตลาด ปิดบวก +0.6% และ +0.2% ตามลำดับ ส่วนแบงก์ ปิดลบเล็กน้อยที่ -0.2% ด้านตลาดภูมิภาคไร้ทิศทาง โดยแกว่งแคบบวกลบคละเคล้า
กลยุทธ์ที่แนะนำ :ช่วงบ่าย: แกว่งแคบต่อไม่เกิน 1500-1508 จุด แต่จะเป็นสัญญาณที่ดีขึ้น หากภาคบ่ายเริ่มยืนบริเวณ 1508-1510 จุดได้ จะมีแนวต้านถัดไปที่ 1518 จุด ส่วนหากถามว่า มีโอกาสอ่อนตัวลงหรือไม่? แม้เรามองมีตามแรงขาย เพื่อลดความเสี่ยงก่อนทราบผลประชุมเฟดคืนนี้ อย่างไรก็ตาม เรามอง Downside จะจำกัดบริเวณ 1490-1500 จุด ดังนั้น กลยุทธ์ รอซื้อสะสมเมื่ออ่อนตัว ส่วนการเก็งกำไรยังทำได้ ทั้งนี้ หุ้นแนะนำตามสัญญาณเทคนิค ได้แก่ CGD (รับ 1.43 ต้าน 1.53 Cut 1.38) และ EFORL (รับ 1.33 ต้าน 1.44 Cut 1.28)